Nye hold i DAF - Dansk Agility Forening København
Nye hold i DAF
Vi er begyndt at udbyde flere typer træning i DAF end kun agility. Til efteråret tilbyder vi som noget nyt et hold i hvalpemotivation, og vi fortsætter med hold i trick/rally og HTM, som også har kørt her i forårssæsonen. Desuden opretter vi et pre-agilityhold kun for unghunde på 6-12 måneder.
Som noget nyt tilbyder vi hvalpetræning i DAF
DAF København har indtil for ganske nylig været en ren agilityklub. Agilityen er stadig omdrejningspunktet for træningen her i klubben, men vi er nu begyndt at tilbyde andre typer hold også.
i vil gerne give både nye og gamle medlemmer endnu flere muligheder for at prøve forskellige sjove typer træning, og vi vil også gerne skabe mulighed for, at man kan starte til træning med sin hund i klubben tidligere og ikke skal vente på, at den bliver gammel nok til agility.
Her i forårssæsonen har vi som noget nyt haft dels et trick/rallyhold og dels et HTM-hold (dogdancing). Begge dele fortsætter i efterårssæsonen, hvor der samtidig vil være to nye tilbud til hvalpe og unghunde: Et hold i hvalpemotivation og et pre-agilityhold for unghunde på 6-12 måneder.
Tilmelding til hvalpemotivation, pre-agility for unghunde og trick/rally vil blive slået op på hjemmesiden inden længe, så hold øje med siden, hvis det har interesse. HTM-holdet i efteråret er et fortsætterhold og er derfor ikke åbent for tilmelding, men send en mail til sonja_ordell@yahoo.dk, hvis du vil have besked, når der oprettes et nyt begynderhold.